open-index/open-wikipedia-markdown huggingface dataset:
Martynas Gecevičius

**Martynas Gecevičius** (s. 16. toukokuuta 1988 Vilna, Liettuan SNT, Neuvostoliitto) on liettualainen koripalloilija.

## Ura
Gecevičius aloitti koripallon Šarūnas Marčiulionisin koripallokoulussa. Vuonna 2004 hän siirtyi pääsarjassa pelanneeseen BC Sakalaihin. Hän pelasi seurassa kaksi ja puoli kautta tehden kaudella 2006–2007 13,4 pistettä ottelua kohden. Tammikuussa 2007 Gecevičius siirtyi maan suurseuraan, BC Lietuvos Rytasiin. Seurassa hän voitti kauden Baltian liigan. Kaudella 2007–2008 Gecevičius pelasi ensimmäistä kertaa Euroliigassa. Vuosina 2006 ja 2008 hän voitti nuorten EM-hopeaa. Todellisen läpimurtonsa Gecevičius teki kaudella 2009–2010, jolloin hän teki Euroliigassa 14,2 pistettä ottelua kohden.

Kaudeksi 2011–2012 Gecevičius siirtyi Olympiakosiin, jonka paidassa hän voitti samana kautena Euroliigan mestaruuden. Seura voitti Euroliiga-mestaruuden myös kaudella 2012–2013, ja kauden päätyttyä Gecevičius palasi liettualaiseen Rytasiin.

## Lähteet

## Aiheesta muualla
* Euroliigan pelaajaprofiili
Arktiset aromit

**Arktiset Aromit ry** on luonnontuotealan (luonnonmarjat, metsäsienet, luonnonyrtit ja erikoisluonnontuotteet) valtakunnallinen toimialajärjestö, joka toiminnallaan edistää luonnontuotteiden talteenottoa, jatkojalostusta ja käyttöä sekä parantaa luonnontuotteiden arvostusta kotimaassa ja kansainvälisesti.  

Arktiset Aromit ry on perustettu vuonna 1993. Sääntöjensä mukaan yhdistys voi ottaa jäsenikseen sekä henkilö-, yritys- että yhteisöjäseniä. Yhdistys harjoittaa luonnontuotteisiin liittyvää tiedotustoimintaa, valmistaa ja välittää koulutusmateriaalia, toteuttaa valtakunnallisia kampanjoita, järjestää koulutusta, seuraa alan kehitystä kotimaassa ja kansainvälisesti, toteuttaa hankkeita ja tekee aloitteita alan toimintaedellytysten parantamiseksi. Yhdistys myös avustaa alan toimijoita yhteistyötahojen löytämisessä. 

Yhdistyksen hankkeita rahoittavat Maa- ja metsätalousministeriö, alan yritykset, kunnat ja maakuntien liitot.

Yhdistystä perustamassa oli luonnontuotekauppaa harjoittavia yrittäjiä, luonnontuotteiden jatkojalostajia sekä alan tutkijoita ja kehittäjiä eri puolelta Suomea. Yhdistyksen toimipaikka on Suomussalmella.

Yhdistys on käynnistänyt koulujen kanssa yhteistyössä koulumarjakuukauden, jonka suojelijana on maatalousministeri Sirkka-Liisa Anttila. Vuonna 2006 se käynnisti puoli vuotta kestäneen Laatua Luonnosta -hankkeen, jonka aikana valmisteltiin yhteistyössä Eviran kanssa ostolomake käytettäväksi luonnontuotteiden ostotoiminnassa, laadittiin tiedotteita hygieniakäytännöstä luonnontuotteita poimittaessa ja laadittiin Luonnontuotteiden laatu- ja hygieniaopas. Yhdistys on valmistanut myös Ulkomaisille marjojen ja sienten poimijoille on laadittu englannin-, venäjän- ja thaikieliset poimintaesitteet. Yhdistys valitsee vuosittain vuoden sienen.

## Lähteet

## Aiheesta muualla
*Yhdistyksen verkkosivut
Luettelo Suomen sisävesien suurimmista saarista

Tämä artikkeli on **luettelo Suomen sisävesien suurimmista saarista**. Mukana taulukossa on järvien ja jokien sata suurinta saarta.

## Suomen sisävesien 100 suurinta saarta

## Järvibifurkaatiosta johtuvia suuria sisävesisaaria

## Entisiä suuria sisävesisaaria

## Luovutettujen alueiden suuria sisävesisaaria

## Katso myös
* Luettelo Suomen merialueen suurimmista saarista
* Bifurkaatio (hydrologia)
* Bifurkaatiojärvi

## Lähteet
* http://personal.inet.fi/koti/kauko.huotari/saaret.htm 
* Suomen Kuvalehden erikoisnumero 24B/1987, Näe ja koe Suomi, Tunne järvet, saaret ja joet, s. 62-63, 
* Uittomuistoja Mäntyharjun reitiltä, Keränen Kauko, 1999, 
* http://www.sakkola.fi/tutkimukset/suvannon-lasku-1818.html

### Viitteet
Ansambel Roka Žlindre

**Ansambel Roka Žlindre** on slovenialainen folkyhtye. Se valittiin 21. helmikuuta 2010 edustamaan maata vuoden 2010 Eurovision laulukilpailuun kappaleella "Narodnozabavni rock" yhdessä rockyhtye Kalamarin kanssa. Slovenia ei selviytynyt laulukilpailun finaaliin jäätyään semifinaalissaan toiseksi viimeiseksi.

## Lähteet

## Aiheesta muualla
* Yhtyeen kotisivut
Seksuaalinen viehätysvoima

**Seksuaalinen viehätysvoima** tarkoittaa kykyä aiheuttaa seksuaalista kiinnostusta. Ihmisten seksuaalinen kiinnostus on vaihtelevaa ja kohdistuu hyvin erityyppisiin ihmisiin ja ominaisuuksiin niin yksilöiden kuin kulttuurienkin välillä.

Seksikumppanin valintaan vaikuttavat biologia, psykologia ja ympäristö. Sosiaalisten teorioiden mukaan seksuaalinen viehätysvoima määräytyy sosiaalisten syiden pohjalta. Tähän liittyy esimerkiksi käsitys siitä, missä iässä tytöstä tulee kulttuurin käsitysten mukaan naimakelpoinen. Evoluution pohjalta seksuaalista viehätysvoimaa on selitetty sillä, että se kohdistuu sellaisiin fyysisiin ominaisuuksiin, jotka ovat ihmisen esihistoriassa parantaneet yksilön eloonjäämistä ja lisääntymistä. Yksi yleismaailmallisena pidetty seksuaalisen viehätysvoiman mittari on naisen vyötärö–lantiosuhde, jonka ihannearvona pidetään lukua 0,7. Naisen painoindeksin vaikutus seksuaaliseen viehättävyyteen sen sijaan vaihtelee paljon kulttuureittain.

Seksuaalinen suuntautuminen määrittää sen, viehättyykö yksilö seksuaalisesti omasta vai vastakkaisesta sukupuolesta. Eräässä kattavassa yhdysvaltalaisessa kyselytutkimuksessa miehistä 92 prosenttia kertoi viehättyvänsä vain naisista, 4 prosenttia enimmäkseen naisista, ja 3,2 prosenttia joko yksinomaan tai vähintään yhtä paljon miehistä kuin naisista. Naisista 86 prosenttia kertoi viehättyvänsä vain miehistä, 10 prosenttia enimmäkseen miehistä ja 3,4 prosenttia yksinomaan tai vähintään yhtä paljon naisista kuin miehistä. Naisella sukupuolinen suuntautuminen on usein muuttuvampaa kuin miehillä.

Seksuaalinen viehätysvoima näkyy sukupuolelle tyypillisten piirteiden korostamisena. Naisellisena tai miehekkäänä pidetyt käytös, eleet ja pukeutuminen vahvistavat seksuaalista vaikutelmaa. Viehätysvoimaa korostetaan flirttailulla.

Seksuaalista viehätysvoimaa pidetään erityisen tärkeänä romanttisen suhteen alkuvaiheessa, mutta seksuaalinen kiinnostus laskee suhteessa ajan myötä. Naisen seksuaalinen viehätysvoima voi laskea kumppanin silmissä raskauden aikana tai synnytyksen jälkeen.

## Lähteet

## Aiheesta muualla
* Heusala, Kari: Millainen naisvartalo kiinnostaa miehiä? MTVuutiset.fi 8.5.2011.
* Tutkimus: Naiset rakastuvat renttuihin. Iltalehti 19.6.2008.
Jelizaveta Bryzhina

**Jelizaveta Viktorivna Bryzhina** (, s. 28. marraskuuta 1989) on ukrainalainen pikajuoksija.

Hän voitti 200 metrin ja 4&nbsp;×&nbsp;100&nbsp;metrin viestin hopeaa alle 20-vuotiaiden EM-kilpailuissa 2007 ajalla 23,66 s. Torinon sisäratojen EM-kilpailuissa 2009 hän karsiutui 60 metrin alkuerissä. Barcelonan EM-kilpailuissa 2010 hän sai hopeaa 200 metrillä ennätyksellään 22,44 ja juoksi 4&nbsp;×&nbsp;100 metrin viestissä ankkuriosuuden Ukrainan kultajoukkueessa. Daegun MM-kilpailuissa 2011 hän selviytyi 200 metrillä välieriin, joissa hän ei kuitenkaan päässyt maaliin asti. Saman vuoden Shenzenin universiadeissa hän sai kultaa 4&nbsp;×&nbsp;100 metrin viestissä.

Bryzhina juoksi Lontoon olympialaisissa ankkuriosuuden Ukrainan pikaviestijoukkueessa, joka sai pronssia maansa ennätysajalla 42,04. 200 metrillä hän karsiutui välierissä. Moskovan MM-kilpailuissa 2013 hän selviytyi 200 metrillä välieriin, mutta antoi kisoissa positiivisen dopingnäytteen ja sai kahden vuoden kilpailukiellon. Hän karsiutui 200 metrillä välierissä Amsterdamin EM-kilpailuissa 2016 sekä alkuerissä Rio de Janeiron olympialaisissa 2016 ja Berliinin EM-kilpailuissa 2018.

Hänen 60 metrin ennätyksensä on 7,37 s, jonka hän juoksi Sumyssa 18. helmikuuta 2009. 100 metriä hän on juossut aikaan 11,42 s Kropyvnytskyissä 25. toukokuuta 2016 ja 200 metriä aikaan 22,44 s Barcelonassa 31. heinäkuuta 2010.

Hänen vanhempansa ovat Olga Bryzgina ja Viktor Bryzgin.

## Lähteet
Capucho

**Capucho** (oik. **Nuno Fernando Gonçalves da Rocha**, s. 21. helmikuuta 1972 Barcelos, Portugali) on portugalilainen jalkapalloilija. 180 senttimetriä pitkän Capuchon pelipaikka oli laitalinkki.

Capucho edusti ammattilaisuransa aikana Gil Vicenteä (1990–1992), Sportingia (1992–1995), Vitóriaa (1995–1997), Portoa (1997–2003), skotlantilaista Rangersia (2003–2004) ja espanjalaista Celta Vigoa (2004–2005). Portugalin A-maajoukkueessa hän pelasi vuosina 1996–2002 34 ottelua ja teki niissä kaksi maalia. Capucho oli mukana maajoukkueessa muun muassa olympialaisissa 1996, EM-kisoissa 2000 ja MM-kisoissa 2002. MM-kilpailuissa hän pääsi kentälle yhdessä ottelussa 69. minuutilla vaihtopelaajana. Capucho voitti alle 20-vuotiaiden maailmanmestaruuden 1991 ja saavutti hopeaa alle 21-vuotiaiden Euroopan-mestaruuskilpailuissa 1994.

## Lähteet
Mannheimin yliopisto

**Mannheimin yliopisto** (saks. *Universität Mannheim*) on yliopisto saksalaisessa Mannheimin kaupungissa Baden-Württembergissä. Yliopisto on perustettu vuonna 1967 ja se on yksi Saksan nuorimmista yliopistoista. Yliopiston päärakennus on barokkilinna Schloss Mannheim.

Perustamisvuodestaan 1967 huolimatta Mannheimin yliopiston perinteiden katsotaan juontuvan vaaliruhtinas Karl Theodorin vuonna 1763 perustamasta tiedeakatemiasta *Kurpfälzische Akademie der Wissenschaften*. Nyky-yliopisto koostuu viidestä tiedekunnasta ja siellä opiskelee noin 12&nbsp;000 opiskelijaa.

## Lähteet

## Aiheesta muualla

* Viralliset Internet-sivut
Naisten Kymppi

**Naisten Kymppi** on vuosittain Helsingissä järjestettävä naisille suunnattu kuntoilutapahtuma. Lenkkireitti on pituudeltaan noin 10 kilometriä, eikä ajanottoa tai juoksunumeroita ole. Naisten Kymppi on Suomen Urheiluliiton omistama tapahtuma, jonka tuotto käytetään nuorten liikuntaharrastusten tukemiseen. Tapahtuman yhteydessä toimii aktiivinen tapahtumatori, jossa yhteistyökumppanit tuovat esille brändejään. Myös tapahtuma-alueen lavalla on paljon ohjelmaa, kuten artisteja, puhujia ja jumpanvetäjiä. Lisäksi reitin varrelta löyty useita esiintyjiä viihdyttäen lenkille osallistuvia naisia.

## Historia

### 1980-luku

1980-luvun alussa joukko säännöllisesti yhdessä lenkkeileviä naisia sai idean kehittää ei-niin-vakavamielisen juoksutapahtuman. Vuonna 1984 naiset pyysivät luvan 1,5 kilometriä pitkän radan tekemiseen Kaivopuistoon. Ensimmäiseen Naisten Kymppiin osallistui 368 juoksijaa.
Marraskuussa 1988 Naisten Kymppi ja naisten perustama JuoksuAika ry siirtyivät Suomen Urheiluliiton omistukseen. Tapahtuman kehittäneet naiset jatkoivat tapahtuman järjestäjinä IloMetri Oy -yrityksen kautta.

### 1990-luku

Vuonna 1990 Naisten Kymppiin osallistui ennätykselliset 32 000 naista. Vuonna 1993 tapahtuma juostiin viimeistä kertaa Kaivopuistossa. Vuosina 1994–1998 lähtö tapahtui Helsingin Olympiastadionilta. Tämän jälkeen tapahtuma siirtyi Töölön Kisahalliin ja Mäntymäen kentälle.

### 2000-luku

Naisten Kympin suosio notkahti hetkellisesti 2000-luvun alkupuolella, mutta lähti jälleen uuteen nousuun 2008. Tämän jälkeen osallistujamäärät ovat kasvaneet tasaisesti joka vuosi. Vuonna 2013 tapahtuma vietti näyttävästi 30-vuotisjuhlavuotta ja keräsi liki 20 000 naista ja tyttöä Naisten Kympille.

### 2020-luku

Aikaisemmin Naisten kymppi oli pidetty säännöllisesti toukokuun lopulla, mutta vuosina 2020 ja 2021 se siirrettiin covid-19-pandemian vuoksi elokuuhun.

## Osallistujamäärät vuosittain

## Lähteet
Iryna Štanhjejeva

**Iryna Štanhjejeva** (, s. 8. helmikuuta 1982) on ukrainalainen pikajuoksija.

Hän karsiutui 60 metrin alkuerissä Birminghamin sisäratojen EM-kilpailuissa 2007. Saman vuoden Osakan MM-kilpailuissa hän karsiutui 200 metrin puolivälierissä.

Hänen 60 metrin ennätyksensä on 7,24 s, jonka hän juoksi Zaporižžjassa 29. tammikuuta 2004. 100 metriä hän on juossut aikaan 11,31 s Donetskissa 7. toukokuuta 2005 ja 200 metriä aikaan 22,72 s Jaltalla 13. kesäkuuta 2007.

## Lähteet
Ariza Makukula

**Ariza Makukula** (s. 4. maaliskuuta 1981 Kinshasa, Zaire) on portugalilainen jalkapalloilija. Nykyisen Kongon demokraattisen tasavallan alueella syntyneen Makukulan isä on kongolainen ja äiti portugalilainen. 192 senttimetriä pitkän Makukulan pelipaikka on hyökkääjä. Hän edustaa turkkilaista Kayserisporia lainasopimuksella portugalilaisesta Benficasta.

Makukula on edustanut ammattilaisuransa aikana myös Vitóriaa ja Marítimoa Portugalissa, Salamancaa, Léganesia, Valladolidia, Sevillaa ja Gimnàsticia Espanjassa, Nantesia Ranskassa ja Boltonia Englannissa.

Portugalin A-maajoukkueessa Makukula pelasi ensimmäisen ottelunsa vuonna 2007. Hänet nimettiin alustavaan joukkueeseen 2010 MM-kisoihin, mutta jäi varamiehen rooliin.
Rui Jorge

**Rui Jorge** (oik. **Rui Jorge de Sousa Dias Macedo de Oliveira**, s. 27. maaliskuuta 1973 Vila Nova de Gaia, Portugali) on portugalilainen jalkapalloilija, joka on päättänyt uransa. Pelipaikaltaan hän oli vasen laitapuolustaja.

Rui Jorge pelasi koko ammattilaisuransa Portugalissa edustaen Rio Avea (1991–1992), Portoa (1992–1998), Sportingia (1998–2005) ja Belenensesiä (2005–2006). Portugalin A-maajoukkueessa hän pelasi 45 ottelua vuosina 1994–2004 ja teki yhden maalin. Rui Jorge oli mukana maajoukkueessa muun muassa olympialaisissa 1996, EM-kisoissa 2000, MM-kisoissa 2002, joissa hän pelasi avauskokoonpanossa Portugalin kaikissa kolmessa ottelussa, ja EM-kisoissa 2004.

## Lähteet
Adil Chihi

**Adil Chihi** (, s. 21. helmikuuta 1988 Düsseldorf, Länsi-Saksa) on saksalais-marokkolainen jalkapalloilija, pelipaikaltaan hyökkääjä. Hän on edustanut muun muassa Saksassa Kölniä ja FSV Frankfurtia sekä Englannissa Fulhamia.

## Ura
Chihi aloitti jalkapalloilun viisivuotiaana Saksassa Tannenhofissa. Sittemmin hän kävi pelaamassa juniori vuosina myös Düsseldorferissa ja Fortuna Düsseldorfissa. Vuonna 2004 Chihi siirtyi Kölnin nuorten joukkueeseen, josta hän siirtyi pelaamaan joukkueen reserveihin kaudella 2005–2006.

Kesällä 2006 Chihi allekirjoitti ensimmäisen ammattilaissopimuksen Kölnin kanssa vuoteen 2011 asti.

## Lähteet
* transfermarkt.de 
* National Football Teams
Unstoppable Force

**Unstoppable Force** on speed metal -yhtye Agent Steelin vuonna 1987 julkaistu toinen studioalbumi, jonka julkaisi Combat Records. Tämä oli viimeinen albumi, jolla yhtyeen molemmat perustajajäsenet, Cyriis ja Profus, soittivat yhdessä. Yhtye hajosi seuraavana vuonna ja koottiin uudelleen vasta vuonna 1998 uuden laulajan voimin. Century Media julkaisi albumin uudelleen vuonna 1999 yhdessä Mad Locust Risingin neljän kappaleen kanssa.

## Kappaleet
#
#
#
#
#
#
#
#
#

## Kokoonpano
* John Cyriis – laulu
* Juan Garcia – kitara
* Bernie Versailles – kitara
* Michael Zaputil – basso
* Chuck Profus – rummut

## Aiheesta muualla
* 
*
Dresdenin teknillinen yliopisto

**Dresdenin teknillinen yliopisto**) () on lähes 37&nbsp;000 opiskelijallaan Saksin osavaltion suurin yliopisto ja koko Saksan suurin teknillinen yliopisto. 

Dresdenin teknillinen yliopisto on ainoa saksalaisen TU9-yliopistoryhmän jäsen entisen Itä-Saksan alueelta. Yliopiston historia alkaa vuodesta 1828, jolloin perustettiin *Technische Bildungsanstalt zu Dresden*. Nykyisen nimensä yliopisto sai vuonna 1961.

## Lähteet

## Aiheesta muualla

* Yliopiston verkkosivut
Olena Tšebanu

**Olena Tšebanu** (, s. 4. tammikuuta 1981) on ukrainalainen pikajuoksija.

Hän oli 200 metrin seitsemäs Göteborgin EM-kilpailuissa 2006 ajalla 23,63 s. Seuraavan vuoden Osakan MM-kilpailuissa hän karsiutui puolivälierissä.

Hänen 60 metrin ennätyksensä on 7,46 s, jonka hän juoksi Zaporižžjassa 24. tammikuuta 2007. 100 metriä hän on juossut aikaan 11,42 s Kiovassa 14. kesäkuuta 2006 ja 200 metriä aikaan 22,97 s Málagassa 29. kesäkuuta 2006. Barcelonan EM-kilpailuissa 2010 hän juoksi 4&nbsp;×&nbsp;100 metrin viestissä alkuerissä, ja sai kultamitalin kun toisella kokoonpanolla juossut Ukrainan joukkue voitti loppukilpailun.

## Lähteet

## Aiheesta muualla
Have You Ever Seen the Rain?

**Have You Ever Seen the Rain?** on yhdysvaltalaisen Creedence Clearwater Revivalin musiikkikappale, joka julkaistiin joulukuussa 1970 yhtyeen toiseksi viimeisellä albumilla *[[Pendulum (albumi)|Pendulum]]*. Tyyliltään rauhallinen kappale on yleisesti yksi yhtyeen tunnetuimmista. Singlenä kappale ilmestyi tammikuussa 1971. Samalla singlellä julkaistiin kappale ”Hey Tonight”, ja CCR:lle tyypillisesti kumpikaan kappaleista ei ollut varsinainen a- tai b-puoli.

Yhdysvalloissa ”Have You Ever Seen the Rain?” nousi singlelistan (Billboard) sijalle 8 ja Britanniassa sijalle 36. Yhdysvalloissa sijoitukseen laskettiin mukaan myös singlen toinen puoli ”Hey Tonight”.

## Sanoitus
Laulu on tavallisuudesta poikkeamattomasti laulaja-kitaristi John Fogertyn käsialaa.
Sanoituksen on tulkittu viittaavan Vietnamin sotaan, ja siinä mainittavaa veden satamista aurinkoisena päivänä, on pidetty vertauskuvana pommien tippumiselle taivaalta. Toisen teorian mukaan kappale kertoo John Fogertyn ajatuksista hänen veljensä Tom Fogertyn lähestyvään lähtöön CCR:stä. Tom erosi yhtyeestä vuoden 1971 alussa, samoihin aikoihin kuin single julkaistiin.

## Muita versioita
Kappaleesta on tehty lukuisia covereita, joista tunnetuin lienee Bonnie Tylerin vuonna 1983 levyttämä versio, joka nousi Britanniassa listan sijalle 47. 
Muita tunnettuja esittäjiä, jotka ovat levyttäneet laulun, ovat muun muassa Boney M., Rod Stewart, Smokie, Ramones ja Rise Against.

Myös suomenkielisiä käännösversioita on useita. Ensimmäisenä sen levytti Fredi vuonna 1976 nimellä ”Sataa”. Sanoituksesta vastasi Vexi Salmi. Käännösversion ovat äänittäneet myös Maukka & Vallilan vangit (”Oletko koskaan nähnyt traktoria”, 1980) ja Vesa Juvonen (”Näätkö sateen laantuvan”, 1993).

## Kappaleet
**A-puoli**
#
**B-puoli**
#

*Se kumpi kappaleista julkaistiin b-puolella, vaihteli valtioittain.

## Lähteet
Yölinjalla: Selviytyjän käsikirja

**Yölinjalla: Selviytyjän käsikirja** on Pekka Saurin vuonna 2004 julkaisema kirja. Kirjaan Sauri on koonnut Yleisradion vuosina 1986–2002 lähetetyn radio-ohjelman *[[Yölinja]]n* käsitellyimpiä aiheita. Aiheista Sauri on kirjoittanut toimenpideohjeita, miten hakea ongelmaan apua. Kirjan aiheet on luokiteltu aakkosjärjestykseen.

## Lähteet
Seth Holt

**Seth Holt** (1923, Palestiina – 14. helmikuuta 1971, Lontoo) oli brittiläinen elokuvaohjaaja . Hän aloitti assistenttina Ealingin studioilla. Hän suoritti tutkinnot ensin leikkaajaksi vuonna 1949, tuottajaksi 1955 ja lopulta ohjaajaksi 1958. 
	
Holt ohjasi monia merkittäviä näyttelijöitä, tunnetuin lienee Bette Davis. Hammer Film Productionsille hän ohjasi elokuvan *[[Pelon tunne]]*, joka olikin vakuuttava näyttö hänen ja ensikertalaisen Susan Strasbergin taidoista.

Holtin ura tosin jäi lyhyeksi hänen kuollessaan jo vuonna 1971 kesken elokuvan *[[Blood from the Mummy´s tomb]]* kuvausten.

## Aiheesta muualla
*
Salainen agentti 86 (elokuva)

**Salainen agentti 86** (*Get Smart*) on yhdysvaltalainen toimintakomediaelokuva vuodelta 2008. Se pohjautuu samannimiseen 1960-luvun televisiosarjaan.

## Rooleissa

## Arvioita
*Turun Sanomien* Kaisa Kujanpään mielestä Maxwell Smartista on tehty tässä elokuvassa niin fiksu, että Steve Carellin on vaikea astua hahmonsa kenkäpuhelinkenkiin. ”Se mitä Steve Martinin johdolla tehtiin Vaaleanpunaiselle pantterille , tapahtuu nyt Salainen agentti 86:lle”, kirjoitti Kujanpää ja tarkoitti idean vesittämistä. Hänestä parhaat hetket tässä komediassa nähdään vilauksina pienissä sivurooleissa.

## Lähteet

## Aiheesta muualla
* 
*
Nesna

**Nesna** on kunta Nordlandin läänissä Norjassa. Kunnan keskuksena on Nesnan kylä.

Nesnan kunta perustettiin vuonna 1838. Dønnan kunta erotettiin siitä 1888. Nesnan kunta koostuu kolmesta saaresta (Tomma, Hugla tai Hugløy sekä Handnesøya), mantereella sijaitsevasta Nesnan niemestä sekä lukuisista pienistä saarista. Vuoden 2023 alussa kunnassa oli 1&nbsp;783 asukasta.

## Liikenne
Nesnan niemimaan kärjessä sijaitsevan Nesnan kylän satama on varsinkin kesäaikaan vilkkaasti liikennöity. Hurtigrutenin etelään ja pohjoiseen menevät laivat pysähtyvät Nesnassa päivittäin. Lisäksi satamasta on lauttayhteydet Bodøhön, Sandnessjøeniin ja Trænaan.

## Koulutus
Nesnassa on Nord-yliopiston kampus.

## Kuvia

Nesna map thumbview.svg|Nesnan kartta
Befolkningsutvikling kommune 1828.svg|Nesnan väkiluku vuosina 1951–2010
Nesna1.jpg|Nesnan keskusta. Taustalla kunnan kolme pääsaarta.
Church of Nesna.JPG|Nesnan kirkko


## Tunnettuja henkilöitä
* Finn Ravndal (s. 1942), teoreettinen fyysikko
* Ida Maria Børli Sivertsen (s. 1984), muusikko

## Lähteet

## Aiheesta muualla
MetNet

**MetNet** on Ilmatieteen laitoksen, venäläisen Lavotškinin ja Venäjän Avaruustutkimuslaitoksen (IKI) yhteistyöhanke, jonka tavoitteena on toimittaa Marsiin kevyt laskeutumisalus ja pinta-asema. Sen tieteellisenä päämääränä on Marsin meteorologinen tutkimus. Prototyypin koelennon piti tapahtua vuonna 2011 venäläisen Phobos-Grunt-luotaimen mukana, mutta se jätettiin pois kyydistä tilanpuutteen vuoksi. Tämä pelasti prototyypin, sillä Phobos-Grunt tuhoutui.

MetNet-nimi kertoo tavoitteen: lähettää Marsin pinnalle useita - jopa kymmeniä - samanaikaisesti toimivia pinta-asemia, jotka muodostavat laajan mittausverkoston. Niiden keräämä data linkitetään Maahan Marsia kiertävän satelliitin avulla.

## Aiheesta muualla
* MetNetin sivusto
Avishai Margalit

**Avishai Margalit** (s. 1939) on israelilainen filosofi. Hän työskentelee professorina Institute for Advanced Studyssa Princetonissa Yhdysvalloissa sekä Jerusalemin heprealaisessa yliopistossa.

Margalit on kirjoittanut teoksessaan *On Compromise and Rotten Compromise* kompromissin välttämättömyydestä politiikassa, sillä pahan välttäminen on tärkeämpää kuin ihanteen saavuttaminen. Hänen näkemyksensä on, että kompromissin torjuminen on Lähi-idän rauhan suurin este.

## Palkinnot ja tunnustukset
* Leopold-Lucas-palkinto, 2011
* Hannoverin filosofisen tutkimusinstituutin (FIPH) kirjapalkinto, toukokuu 2012
* Ernst Bloch -palkinto, syyskuu 2012

## Lähteet
Sinfonia nro 5 (Vaughan Williams)

Ralph Vaughan Williams sävelsi **viidennen [[sinfonia]]nsa** vuosina 1938–1943. Teoksessaan hän luopuu neljännen sinfoniansa väkivaltaisesta dissonanssista ja siirtyy aiemman Pastoraalisinfoniansa romanttisempaan tyyliin. Monet sinfonian teemoista ovat peräisin säveltäjän oopperasta *[[The Pilgrim's Progress]]*, joka silloin oli vielä kesken.

Sinfonia on nimellisesti D-duurissa. Siinä on kuitenkin pitkiä jaksoja, joissa musiikki on C-duurissa tai samanaikaisesti C- ja D-duurissa. Teos on sävelletty piccololle, kahdelle huilulle, oboelle, englannintorvelle, kahdelle klarinetille, kahdelle fagotille, kahdelle käyrätorvelle, kahdelle trumpetille, kolmelle pasuunalle, patarummuille ja jousille.

Teos kantaesitettiin 24. kesäkuuta 1943 Proms-konsertissa Lontoon Royal Albert Hallissa. Sen esitti säveltäjän itsensä johtama Lontoon filharmoninen orkesteri.

Vaughan Williams omisti sinfoniansa "ilman lupaa Jean Sibeliukselle". Adrian Boult kuitenkin varmisti luvan. Sibelius kuuli teoksen Tukholmassa Malcolm Sargentin johtamana. Hän kirjoitti olevansa omistuksesta ylpeä ja kiitollinen.

## Osat
# Preludio: Moderato – Allegro – Tempo I
# Scherzo: Presto misterioso
# Romanza: Lento
# Passacaglia: Moderato – Allegro – Tempo primo – Tempo del Preludio
Peter Jehle

**Peter Jehle** (s. 22. tammikuuta 1982 Schaan) on liechtensteinilainen jalkapallomaalivahti. Hän edustaa Sveitsin liigajärjestelmän korkeimmalla tasolla pelaavaa FC Vaduzia. Lisäksi Jehle on Liechtensteinin maajoukkueen ykkösmaalivahti.

Jehlen kasvattajaseura on sveitsiläinen FC Schaan. Jehle on ennen Vaduziin siirtymistä pelannut myös Grasshopperissa, FC Boavistassa ja FC Toursissa. 

Maajoukkuedebyyttinsä Jehle teki vain 16-vuotiaana ottelussa Azerbaidžania vastaan. Vuodesta 1998 kestäneellä maajoukkueurallaan Jehle on edustanut Liechtensteiniä 116 maaottelussa.
Pali Blues Soccer Club

**Pali Blues** on vuonna 2008 perustettu yhdysvaltalainen naisjalkapalloseura. Seura pelaa Yhdysvaltojen ja Kanadan toiseksi korkeimmalla sarjatasolla W-Leaguen läntisessä konferenssissa. Pali Bluesin kotipaikka on Pacific Palisades Los Angelesissa.

Pali Blues voitti heti ensimmäisellä kaudellaan 2008 sekä konferenssinsa että pudotuspeleissä W-Leaguen mestaruuden. Se uusi molemmat voittonsa myös kaudella 2009.

## Aiheesta muualla
* Pali Bluesin kotisivut
Oboekonsertto (Vaughan Williams)

Ralph Vaughan Williams sävelsi **oboekonserttonsa** a-mollissa vuonna 1944. Työ alkoi heti viidennen sinfonian valmistuttua. Säveltäjä myös käyttää teoksessaan teemoja, jotka alun perin tarkoitettiin kyseistä sinfoniaa varten. Konsertto sävellettiin Léon Goossensille, joka kantaesitti teoksen Liverpoolissa 30. syyskuuta 1944.

## Osat
#  Rondo pastorale (Allegro moderato)
# Minuet and Musette (Allegro moderato)
# Finale (Scherzo) (Presto – Lento – Presto)

## Lähteet
Aino Turtiainen-Visala

**Aino Turtiainen-Visala** (s. 13. kesäkuuta 1960 Punkaharju) on Fazerin konserttitoimiston toimitusjohtaja. Hän on opiskellut Helsingin yliopistossa muun muassa viestintää ja työskennellyt 1980 Yleisradiossa Radion kamarikuoron sihteerinä.

Turtiainen-Visala on vuodesta 2014 kuulunut Suomen kulttuurirahaston hallitukseen. Hän on myös klassisen musiikin konserttiagenttien kansainvälisen järjestön IAMA:n (The International Artist Managers' Association) puheenjohtaja.

Turtiainen-Visalan puoliso on professori Arto Visala.

## Lähteet
Amber Sainsbury

**Amber Sainsbury** (s. 28. elokuuta 1978) on uusiseelantilainen näyttelijä. 

## Filmografia
* *[[Channelling Baby]]* (1999)
* *[[The Purifiers]]* (2004)
* *[[The Poseidon Adventure]]* (2005)
* *[[The Ferryman]]* (2007)
* *[[30 päivää kaamosta]]* (*30 Days of Night*, 2007)

### Televisiosarjat
* *[[Plainclothes]]*
* *[[The Bill]]*
* *[[Coronation Street]]*
* *[[Trevor's World of Sport]]*
* *[[Hex]]*

## Aiheesta muualla
*
Chariots (suomalainen gospelyhtye)

**Chariots** on suomalainen gospelyhtye, joka perustettiin vuonna 1986. Yhtyeessä on noin neljäkymmentä jäsentä, ja se koostuu kuorosta, big bandistä ja komppiryhmästä.

## Diskografia

* *Ainutlaatuinen*, 2015
* *Ikuinen Jumala*, 2010
* *Riemu nousee*, 2006
* *Kunnian sä ansaitset*, 2002
* *Uskon askel*, 1998
* *Chariots - Gospel Big Band & Kuoro*, 1992

## Katso myös

* Päivä Osakeyhtiö
* Gospel
* Suomen Vapaakirkko

## Aiheesta muualla

* Chariots Facebookissa
Lee Jung-soo

**Lee Jung-soo** (; s. 8. tammikuuta 1980 Gimhae) on eteläkorealainen jalkapalloilija, pelipaikaltaan keskuspuolustaja. Hän edustaa japanilaista Kashima Antlersia. Sitä ennen Lee on pelannut mm. Suwon Samsung Bluewings FC:ssä, jonka mukana hän voitti sekä Etelä-Korean liigan että maan liigacupin. Lee on pelannut maajoukkueessa 26 ottelua ja tehnyt niissä kolme maalia.
Chariots (täsmennyssivu)

**Chariots** voi viitata seuraaviin:

## Musiikki

### Yhtyeet

* Chariots, japanilainen aggressiivista taidetta soittava yhtye
* Chariots, suomalainen gospel-yhtye
* The Chariot, yhdysvaltalainen mathcore-yhtye

### Albumit

* *Chariot*, Gavin DeGrawin albumi

### Kappaleet

* ”Chariot”, Gavin DeGraw'n kappale
* ”The Chariot”, The Cat Empiren kappale
* ”Chariot”, on Petula Clarkin laulu 
* ”Chariot”, kappale, jonka säveltäjät ovat Paul Mauriat, Franck Pourcel ja Raymond Lefèvre

## Muita tarkoituksia
* Mitsubishi Chariot, joka tunnetaan Suomessa nimellä Mitsubishi Space Wagon
* Chariot, australialainen ISP
* Operation Chariot, suomeksi Operaatio Sotavaunut
Digitaaliset oikeudet

**Digitaaliset oikeudet** on termi, jolla viitataan yksilöiden oikeuksiin liittyen digitaalisen median saavutettavuuteen, käyttöön, luomiseen ja julkaisemiseen. Termiä käytetään erityisesti kuvaamaan olemassa olevien oikeuksien, kuten yksityisyydensuojan tai sananvapauden, toteutumista uusien viestintäteknologioiden, lähinnä internetin, yhteydessä.

## Ihmisoikeudet ja internet

Internetiin liittyen on tunnistettu useita ihmisoikeuksia. Näihin kuuluvat ilmaisunvapaus, tiedon suojaaminen ja yksityisyys sekä järjestäytymisvapaus. Lisäksi internetin yhteydessä on tunnistettu oikeus koulutukseen ja monikielisyyteen, kuluttajaoikeudet ja oikeus kehittymiseen. Ihmisoikeuksia on pidetty puuttuvana linkkinä internetin teknologialähtöisen ja arvolähtöisen tarkastelun välillä.

## Katso myös
*Digitaalinen käyttöoikeuksien hallinta (DRM)
*Vapaat ohjelmistot
*Digitaalinen valtiosääntöistyminen
Roland Wiik

**Roland Wiik** (22. maaliskuuta 1915 – 8. lokakuuta 1976) oli suomalainen jalkapalloilija ja valmentaja.

Wiik pelasi HIFK:n maalivahtina mestaruussarjaa hopeaan päättyneillä kausilla 1934 ja 1935. Hän pelasi yhteensä kuusi pääsarjaottelua. Pelaajauran jälkeen Wiik valmensi muun muassa HIFK:a koko 1950-luvun. Hän nosti seuran Suomensarjasta takaisin pääsarjatasolla ja voitti HIFK:n peräsimessä Suomen mestaruuden 1959.

Wiik toimi myös muun muassa Suomen naisten maajoukkueen kakkosvalmentajana 1973.

## Lähteet
Paras elokuvamusiikki (MTV Movie Awards)

Alapuolella näkyy MTV Movie Awards -palkintogaalan voittajat kategoriassa **Paras elokuvamusiikki**. Tätä palkintoa on jaettu vuodesta 1992 lähtien. Sitä ei kuitenkaan jaettu vuosina 2000-2008 eikä vuoden 2010 palkintogaalassa.
Ayr

**Ayr** () on noin 47&nbsp;000 asukkaan kaupunki Lounais-Skotlannissa. Se on Etelä-Ayrshiren alueen suurin asutuskeskus ja hallinnollinen pääkaupunki.

## Maantiede
Ayr sijaitsee Ayr-joen suulla, paikassa jossa joki laskee Clydejoen estuaariin eli Firth of Clydeen. Joen yli kulkee 1200-luvulla rakennettu Ayr Brig -silta. 

Estuaarin puolella eli kaupungin länsireunalla on hiekkaranta, jota seurailee esplanadi. Kaupungin pääkatu kulkee saman suuntaisesti. Sen pohjoispäässä on Ayrin linna. Satama on jokisuussa joen pohjoispuolella. Ayrin hevosurheilukeskus on rakennettu 1500-luvulla, ja siellä järjestetään sekä laukka- että esteratsatuskilpailuja kuten Scottish Grand National. 

Pohjoisessa Ayriin liittyy saumattomasti Prestwickin kaupunki, joka on tunnettu etenkin golf-kentistään ja Glasgow Prestwickin lentoasemasta.

## Historia
Keskiajalla Ayr oli Skotlannin länsirannan tärkein satama, kunnes Clyden suun pohjoisosan satamat ajoivat sen ohi.

1100-luvun lopulla kuningas Vilhelm Leijona rakennutti Ayr-joen suulle linnan, jonka ympärille kaupunki alkoi muodostua. Alkuperäisestä linnasta ei ole mitään jäljellä. 

Cromwellin joukot rankensivat Ayriin linnoituksen 1652-1654. Se koostui kuudesta bastionista ja niitä yhdistävistä muureista, ja sitä suojasivat vallihaudat. Parakkeihin mahtui 800 jalkamiestä ja 200 ratsumiestä, joiden hevosille oli myös tallitilaa.

Kaupungin teollistuminen sai vauhtia kun sinne rakennettiin raideyhteys Glasgowista vuonna 1840.

## Kulttuuri
Skotlannin kansallisrunoilija Robert Burns syntyi Allowayssa, viitisen kilometriä Ayristä etelään, ja kuvasi Ayria runoissaan.

Skotlannin vanhimpiin teattereihin kuuluva Gaiety Theatre avattiin Ayrin keskustassa vuonna 1902. Nykyisin siellä järjestetään yli 200 näytöstä vuodessa: balettia, teatteria, pantomiimia ja komediaa.

## Lähteet

## Aiheesta muualla
Nokia Morph

**Nokia Morph** oli Nokian matkapuhelinkonsepti. 25. helmikuuta 2008 The Museum of Modern Artissa New Yorkissa julkaistu konsepti perustui Nokia Research Centerin ja Cambridgen yliopiston Nanoscience Centerin tutkimustyöhön. Konsepti oli esillä museon "Design and The Elastic Mind" -näyttelyn osiossa.

Ei-toimivan konseptipuhelimen avulla oli tarkoitus esitellä nanoteknologian mahdollisuuksia tulevaisuuden kulutuselektroniikassa. Puhelin oli tarkoitettu taivuteltavaksi eri muotoihin. Se sisältäisi läpinäkyvää elektroniikkaa ja sen itsestään puhdistuva pinta toimisi aurinkoenergian kerääjänä akun lataamista varten. Morph ei edennyt tuotantoon.  

## Lähteet

## Aiheesta muualla
* Nokia's page describing the Morph concept 
* Nokia Morph demonstration video  
* A review of the Nokia Morph  
* Cnet: Nokia demos bendable cell phone  
* Tulevaisuuden Ideat, lyhyt kuvaus
* Nokia Morph , *Hilavitkutin*.
Annemarie Eilfeld

**Annemarie Eilfeld** (s. 2. toukokuuta 1990 Wittenberg, Saksi-Anhalt) on saksalainen laulaja ja lauluntekijä. Hän kilpaili Saksan Deutschland sucht den Superstar -ohjelmassa vuonna 2009.

Vuonna 2009 hän osallistui Saksan Idolsiin, eli Deutschland sucht den Superstariin, jota esitetään RTL-kanavalla. Kisassa hän sijoittui kolmanneksi. Kesäkuusta 2009 asti Eilfeld on vieraillut saksalaisessa suositussa sarjassa Gute Zeiten, schlechte Zeiten. Hän on kiertänyt Saksaa LaMie-yhtyeensä kanssa, joka perustettiin vuonna 2008. Syyskuussa 2009 Eilfeld teki levytyssopimuksen X-Cell Recordsin kanssa.

14. toukokuuta 2010 Eilfeld julkaisi ensimmäisen singlensä, nimeltään "Animal Instinct". Hän julkaisi singlen uudella taiteilijanimellään Annemie.

## Diskografia
### Singlet
* "Animal Instinct" (2010)

## Lähteet

## Aiheesta muualla
Annemarie Eilfeldin kotisivut
Rytmilaatikko

**Rytmilaatikko** () on musiikin soitto- ja hallintaohjelma GNOMElle. Rytmilaatikossa on pitkälle kehittyneet soittolistojen hallinta- ja hakuominaisuudet. Rytmilaatikon käyttöliittymä yksinkertainen ja selkeä muiden Gnome-ohjelmien tapaan. Rytmilaatikko osaa keskustella useiden kannettavien musiikkisoittimien kanssa suoraan ja hakea levyjen tietoja internetistä. Rytmilaatikosta käsin pystyy toistamaan Magnatune-, Ubuntu Onen ja Jamendo-musiikkisivustojen tarjontaa.

Ohjelmassa on ReplayGain-tuki.

## Katso myös
* Luettelo mediasoittimista

## Lähteet

## Aiheesta muualla
Softball olympialaisissa

**[[Softball]]** on järjestetty **[[olympialaiset|olympialaisissa]]** viisi kertaa, ensimmäisen kerran vuoden 1996 kesäolympialaisissa. Laji on järjestetty ainoastaan naisille. 

11. heinäkuuta 2005 KOK päätti äänestyksellä, että baseball ja softball pudotetaan pois vuoden 2012 kesäolympialaisista. Tämä päätös vahvistettiin 9. helmikuuta 2006. KOK:n kokouksessa elokuussa 2009 päätettiin, että kyseiset lajit eivät ole mukana myöskään vuoden 2016 kesäolympialaisissa. Laji oli jälleen mukana kesäolympialaisissa 2020.

Menestynein maa softballissa on Yhdysvallat kolmella kullallaan ja kahdella hopeallaan. Yhdysvallat on voittanut mitalin joka kerta kun softball on ollut mukana olympialaisten ohjelmassa. 

## Mitalistit

## Mitalitaulukko

## Lähteet
Koripallon Pohjoismaiden-mestaruusturnaus

**Koripallon Pohjoismaiden-mestaruusturnaus** on Pohjoismaiden välinen koripallokilpailu, jota on järjestetty vuodesta 1962 lähtien. Naisille turnaus on järjestetty vuodesta 1965 lähtien.

## Tulokset

## Lähteet
Ricardo Osorio

**Ricardo Osorio** (s. 30. maaliskuuta 1980 Huajuapan de León) on meksikolainen jalkapallopuolustaja. Hän pelasi Meksikon maajoukkueessa 82 ottelua ja teki niissä yhden maalin.

Saksan MM-kilpailuissa 2006 Osorio pelasi alusta loppuun Meksikon kaikki neljä ottelua.

## Lähteet
Viktorija Moltšanova

**Viktorija Moltšanova** (, s. 26. toukokuuta 1982) on ukrainalainen pituushyppääjä.

Hän karsiutui Göteborgin EM-kilpailuissa 2006, Berliinin MM-kilpailuissa 2009 ja Dohan sisäratojen MM-kilpailuissa 2010.

Hänen ennätyksensä on 682 cm, jonka hän hyppäsi Jaltalla 4. kesäkuuta 2009. Sisäradoilla hän on hypännyt 681 cm Harkovassa 19. tammikuuta 2005. Kolmiloikkaa hän on hypännyt ulkoradoilla 13,60 m Harkovassa 17. toukokuuta 2003 ja sisäradoilla 13,50 m Harkovassa 27. joulukuuta 2003.

## Lähteet
Citroën C-Zero

**Citroën C-Zero** on Citroënin vuodesta 2011 lähtien valmistama A-segmentin sähköautomalli. Sen lähes identtiset sisarmallit ovat Peugeot iOn ja Mitsubishi i-MiEV.

Vuoden 2011 Euro NCAP -kolaritestistä C-Zero sai tulokseksi neljä tähteä viidestä.

## Lähteet

## Aiheesta muualla
ETV2

**ETV2** on virolainen televisiokanava, jonka toiminnasta vastaa Viron yleisradioyhtiö Eesti Rahvusringhääling (ERR). ETV2 aloitti lähetyksensä Pekingin kesäolympialaisten alla 4. heinäkuuta 2008.

## Lähteet

## Aiheesta muualla
* ETV2
English National Ice Hockey League

**English National Hockey League** on Ison-Britannian jääkiekon kolmas sarjataso. Sarja perustettiin vuonna 1996 ja se korvasi British National Leaguen vuonna 2005. Sarja on jaettu maantieteellisesti kahteen konferenssiin (etelä ja pohjoinen) ja etelän konferenssien sisällä kahteen divisioonaan. Sarjassa pelaa 23 joukkuetta Englannista, Skotlannista ja Walesista.

## Pelaajasäännöt

Mikä tahansa joukkue saa pukea peliin kaksi ”non-UK trained” (Britannian ulkopuolella kasvanutta) pelaajaa, mutta näistä kahdesta vain toinen saa olla missään vaiheessa kentällä. Toinen voi pelata, mikäli ”non-UK trained” -pelaaja kärsii joukkuerangaistusta. ”UK trained” -statuksen saa pelaaja, joka on pelannut vähintään kaksi kautta alle 19-vuotiaiden kiekkosarjoissa Isossa-Britanniassa.

## Putoaminen ja nouseminen

Konferenssien sisällä divisioonan 1 viimeinen putoaa divisioonaan 2, kun taas divisioonan 2 voittaja nousee divisioonaan 1. Lisäksi molemmissa konferensseissa pelataan nousukarsinta divisioonan 1 toiseksi viimeisen ja divisioonan 2 kakkosen välillä.

## Joukkueet kaudella 2019–2020

## Lähteet
Havergal Brian

**William Havergal Brian** (29. tammikuuta 1876 Dresden, Staffordshire – 28. marraskuuta 1972 Shoreham-by-Sea, Sussex) oli pitkälti itseoppinut brittiläinen säveltäjä ja musiikkiarvostelija. Hän teki luovaa työtä yli 80 vuoden ajan; hänen teostensa joukossa on 32 sinfoniaa ja oopperoita. Näistä suurin osa jäi esittämättä säveltäjän elinaikana. Brian on kuitenkin saanut tunnustusta kuolemansa jälkeen. Hänen teoksistaan maineikkain on ensimmäinen sinfonia, lisänimeltään *Goottilainen* (1919–1927), joka kestää lähes kaksi tuntia ja vaatii valtaisan esittäjistön. Teos kantaesitettiin vasta vuonna 1961.

Brian kuuli sinfoniamusiikkiaan esitettävän ensimmäistä kertaa vuonna 1954, jolloin hän oli jo 78-vuotias. Muutaman vuoden kestänyt tauko sävellystyöstä edelsi Brianin uran tuotteliainta jaksoa (1948–1968), jonka aikana valmistui muun muassa 27 sinfoniaa ja neljä oopperaa. Viimeinen sinfonia valmistui lokakuussa 1968, kun säveltäjä oli 92-vuotias.

## Lähteet

## Aiheesta muualla
* www.havergalbrian.org
Lars Jacobsen

**Lars Christian Jacobsen** (s. 20. syyskuuta 1979 Odense, Tanska) on tanskalainen jalkapalloilija. Hän pelasi seuratasolla kotimaansa lisäksi Saksassa, Englannissa ja Ranskassa ja oli pelipaikaltaan oikea laitapuolustaja.

## Ura
Jacobsen aloitti uransa vuonna 1996 Odense Boldklubista, jossa hän pelasi kauteen 2001–2002 asti. Otteluita kuuden kauden aikana kertyi yhteensä 112 ja maaleja kaksi. Tämän jälkeen hän on edustanut saksalaisseuroja Hamburgia ja Nürnbergiä sekä toista tanskalaisseuraa Kööpenhaminaa.

Elokuussa 2008 hän teki yksivuotisen sopimuksen englantilaisseura Evertonin kanssa. Hän kuitenkin menetti suurimman osan ensimmäisestä kaudestaan loukkaantumisen takia ja teki ensiesiintymisensä valioliigassa vasta 21. maaliskuuta 2009 ottelussa Portsmouthia vastaan.

29. kesäkuuta 2009 Jacobsen siirtyi samassa sarjassa pelanneeseen Blackburniin kaksivuotisella sopimuksella. Jacobsen debytoi Rovers-paidassa elokuussa Manchester Cityä vastaan. Peliaika seurassa jäi kuitenkin vähiin, sillä Jacobsenin edellä peluutuksessa olivat Míchel Salgado ja Pascal Chimbonda. Keväällä 2010 Jacobsen sanoi haluavansa lisää vastuuta seurassa.  Hän kuitenkin jatkoi joukkueessa kaudelle 2010/11, mutta pelasi vain yhden ottelun elokuussa ja siirtoikkunan viimeisenä päivänä 2010 hän siirtyi West Ham Unitediin.  West Hamissa Jacobsen esiintyi 24 ottelussa joukkueen pudotessa kauden päätteeksi Valioliigasta. Kauden jälkeen seura vapautti tanskalaisen sopimuksestaan.  

Syyskuussa 2011 Jacobsenin uutisoitiin siirtyvän ranskalaisseura AS Saint-Étienneen.  Tanskalaispuolustajan siirto ei kuitenkaan lopulta toteutunut, vaan hän päätti jatkaa uraansa kotimaassaan FC Kööpenhaminan joukkueessa. 

## Meriitit

* Tanskan mestaruus (3): 2004, 2006, 2007
* Tanskan cup (2): 2001, 2012
* Tanskan 1. divisioona: 1999
* FA Cupin hopeaa: 2009

## Lähteet

## Aiheesta muualla
* Esittely Footballdatabase.com-sivustolla
John Scarlett

**John McLeod Scarlett** (s. 18. elokuuta 1948) oli Secret Intelligence Servicen eli Yhdistyneen kuningaskunnan ulkomaan tiedustelupalvelun MI6:n johtaja vuosina 2004–2009.

Scarlett sai koulutuksen Epsom Collegessa Surreyssa sekä Magdalen Collegessa Oxfordin yliopistossa. Hänellä on arvosana historiassa ja hän puhuu sujuvasti ranskaa ja venäjää. Hän on työskennellyt Moskovassa, Nairobissa ja Pariisissa. Hänelle annettiin Britanniassa johtava rooli WTC-iskujen jälkeisessä tiedustelussa.
Oleksandra Stadnjuk

**Oleksandra Oleksandrivna Stadnjuk** (, s. 16. huhtikuuta 1980 Tšerkasy) on ukrainalainen pituushyppääjä ja kolmiloikkaaja.

Hän karsiutui pituushypyssä Helsingin MM-kilpailuissa 2005, Osakan MM-kilpailuissa 2007 ja Pekingin olympialaisissa 2008. Moskovan sisäratojen MM-kilpailuissa 2006 hän oli kolmiloikan seitsemäs tuloksella 14,34 m.

Hänen pituushyppyennätyksensä on 675 cm, jonka hän hyppäsi Haniassa 9. kesäkuuta 2007. Sisäradoilla hän on hypännyt 664 cm Kiovassa 13. tammikuuta 2006. Kolmiloikkaa hän on hypännyt ulkoradoilla 14,20 m Jaltalla 7. kesäkuuta 2008 ja sisäradoilla 14,34 m Moskovassa 11. maaliskuuta 2006.

## Lähteet
Arsèguel

**Arsèguel** on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 10,6 neliökilometriä ja asukkaita siellä on 79 (2015). Väestötiheys on 7,6 as./km². Väestöstä 10,8 prosenttia on 0–14-vuotiaita, 67,7 % on 15–64-vuotiaita ja loput 21,5 % yli 65-vuotiaita.

Arsèguelin naapurikunnat ovat El Pont de Bar pohjoisessa ja idässä, Cava etelässä, Alàs i Cerc lännessä sekä Les Valls de Valiran kuntaan kuuluva erillinen Bescaranin alue luoteessa. Arsèguelista on matkaa Lleidaan 147 kilometriä.

Kunnan alueella sijaitsevia nähtävyyksiä ovat muun muassa romaanista tyyliä edustava Església de Sta. Coloma -kirkko sekä 1100- ja 1200-luvuilta peräisin oleva Cadellin linna ().

## Asutuskeskukset

Arsèguelin asutuskeskukset ja niiden väkiluvut vuonna 2007:

Lähde: 

## Lähteet

## Aiheesta muualla

* Kunnan kotisivut  
* Kunta Municatin sivuilla 
* Kunta Idescatin sivuilla
Gorkin rautatiet

**Gorkin rautatiet** () on Venäjän rautateiden alueellinen tytäryhtiö Nižni Novgorodissa (ent. Gorki). 
 
Vuonna 1961 perustetun yhtiön toiminta-alue kattaa Kirovin, Nižni Novgorodin ja Vladimirin alueet, Mari Elin, Tatarstanin, Tšuvassian ja Udmurtian tasavallat sekä osan Permin aluepiiristä, Rjazanin ja Sverdlovskin alueista, Baškortostanista ja Mordvasta. Se rajoittuu etelässä Kuibyševin, lännessä Moskovan, pohjoisessa Pohjoisen ja idässä Sverdlovskin rautateihin.

Yhtiön keskuspaikka on Nižni Novgorod. Rautatieyhtiön aluekeskukset sijaitsevat Muromissa, Nižni Novgorodissa, Kirovissa, Kazanissa ja Iževskissä.

Gorkin rautateiden rataverkon yhteispituus on 11&nbsp;873,2 kilometriä, josta pääratoja on 7&nbsp;959,4 kilometriä. Tärkeimmät radat ovat Venäjän päärataverkostoon kuuluvat Moskova–Nižni Novgorod–Kirov ja Moskova–Kazan–Jekaterinburg. Yhtiö osallistuu Sapsan-suurnopeusjunayhteyden rakentamiseen reitille välille Nižni Novgorod–Moskova–Pietari.

Yhtiö kuljettaa vuosittain yli 90 miljoonaa matkustajaa ja lähettää matkaan yli 44 miljardia tonnia rahtia.

## Rautatieasemia
Rautatieasemia on 389. Keskeisimpiin asemiin kuuluvat muun muassa
* Nižni Novgorod-Sortirovotšni,
* Nižni Novgorod-Moskovski,
* Kirov,
* Kazan,
* Agryz,
* Iževsk,
* Joškar-Ola ja
* Vladimir.

## Lähteet

## Aiheesta muualla

* Gorkin rautateiden sivusto  
* Rataverkkokartta rzd.ru 
* Kaukojunien aikatauluja Nižni Novgorod-Moskovski asemalle (rasp.yandex.ru) 
* Lähijunien aikatauluja Nižni Novgorod-Moskovski asemalle (rasp.yandex.ru) 
* Aikatauluhakua Nižni Novgorodin kaukojunille (asema?), tässä kaupunki nimellä Gorkii  (poezda.net)
Derbi GPR 125

**Derbi GPR 125** on espanjalaisen Derbin valmistama kevytmoottoripyörämalli. Pyörän vuosimalleissa 2005-2008 on Yamaha Motor Companyn kaksitahtimoottori ja vuosimallista 2009 eteenpäin moottorina on nelitahtimoottori.

## Tekniikka
Derbin moottorina toimii vuosimalleissa 2005-2008 Yamahan kaksitahtimoottori, kaasuttimena Mikunin TM-28. Kulutus on noin 5-7 litraa/100 km. Runko on Benellin valmistama metallinen. Vuosimallissa 2005 etupumput ovat Sebacin valmistamat kun taas vuosien 2006 ja 2007 malleissa ne ovat vastaavasti Marzocchin valmistamat.

Eturenkaan mitat ovat 110/70-17 ja takarenkaan 140/70-17 ja tehtaalta tullessa pyörissä on Pirellin Sport Demon-renkaat. Vanteet ovat Crimecan valmistamat Y-puolaiset. Pyörässä on digitaalinen nopeusmittari ja analoginen kierroslukumittari. Pyörän jarruina on edessä 2-mäntäiset radiaalijarrut.

Vuosimallista 2009 eteenpäin GPR:ssä on päästörajoitusten mukainen nelitahtimoottori 

## Mallit
### Derbi GPR 125 Racing
Derbi GPR 125 Racing on kyykkymallinen kevytmoottoripyörä, joka tuli markkinoille vuonna 2005. Pyörässä on vanhemmissa malleissa Yamahan 2-tahtimoottori. Pakoputki kulkee pyörässä penkin alta ja pyörässä on  peilivilkut. Vuosimallista 2009 alkaen pyörässä käytetään 4-tahtimoottoria.

### Derbi GPR 125 Nude
Nude-mallissa huippunopeus jää vain hieman pienemmäksi, koska siinä ei ole katteita, mutta kiihtyvyys on pyörissä kuitenkin samanlainen.

### 4-tahti

GPR:ssä on vuodesta 2009 lähtien ollut 1-sylinterinen 125cc, 4-tahti, 4-venttiilinen, nestejäähdytteinen, DOHC-moottori. Siinä on kahdesta osasta valmistettu alumiinirunko, tehokkaat nelimäntäiset radiaalikiinnitteiset jarrut, epäsymmetrinen takaswingi ja alakatteeseen integroitu pakoputki. Moottori on yksi tehokkaimmista 4-tahti koneista antaen täydet lain sallimat 11kW. Mittaristo vaihtui kokonaan digitaaliseen nestekidenäyttöön, jossa on vaihteen vaihto-valot.

## Aiheesta muualla
* GPR:n esittely Derbin sivuilla
* Derbi GPR 125 Motot.netin tietokannassa
Quorn

**Quorn** ([ˈkʋo̞rn], [ˈku͡o̞rn] tai /kwɔːn/) on *[[Fusarium venenatum]]* -punahomeesta valmistetun, lihan korvikkeeksi tarkoitetun sieniproteiinivalmisteen tuotemerkki. Se on käymismenetelmällä valmistettu mykoproteiini. *Fusarium venenatum* kuuluu punahomeiden (*Fusarium*) sukuun. Quornin kehittäjä on tohtori Gerald Solomon.

Quornin valmistusprosessissa sienen ravintona on tärkkelys. Kilosta tärkkelystä saadaan 136&nbsp;grammaa valkuaista, kun kananrehuna kilosta tärkkelystä saadaan 49 g ja naudalle tai lampaalle annettuna 13 g valkuaista. Toisaalta Quornin aminohappokoostumus on lihaa heikompi: ravitsemusneuvoja Mark Gilbertin mukaan Quornia on syötävä painoltaan noin kaksinkertainen annos esimerkiksi naudanlihaan verrattuna, jotta lihasten rakentumisen edellyttämien aminohappojen saannit annoksista vastaisivat toisiaan. Quorniin lisätään sideaineeksi munanvalkuaista, joten se ei sovi vegaaniseen ruokavalioon. Yhdysvaltalainen Center for Science in the Public Interest (CSPI) on epäillyt Quornin aiheuttavan sitä syöville voimakkaita allergisia reaktioita.

Quornista valmistettuja tuotteita on ollut Suomessa myynnissä syksystä 2012 lähtien. Sen kilpailijana pidetään soijapavusta valmistettua teksturoitua kasviproteiinia TVP:tä (texturized vegetable protein) eli soijarouhetta.

## Katso myös
* Seitan

## Lähteet

## Aiheesta muualla
*Quorn.com
*CSPI:n verkkosivut
Basegin luonnonpuisto

**Basegin luonnonpuisto** () on valtakunnallinen luonnonsuojelualue Venäjällä Permin aluepiirissä.

Vuonna 1982 perustettu luonnonpuisto sijaitsee Permin aluepiirin itäosassa Gornozavodskin ja Gremjatšinskin piireissä. Se käsittää Uralvuoristoon kuuluvan Basegin harjanteen, jonka korkein kohta on Sredni Baseg (994 metriä). Seudulla virtaavat Tšusovajan sivujoet Usva ja Vilva. Puiston pinta-ala on 379,6 neliökilometriä. 

Basegin luonnonpuisto kuuluu taigan keskivyöhykkeeseen. Kasvillisuus jakautuu kolmeen korkeusvyöhykkeeseen. Alueella sijaitsee yksi harvoista Keski-Uralin koskemattomista pihta- ja kuusimetsistä. Luonnonpuistossa esiintyviä nisäkäslajeja on 50, lintulajeja 184 ja kalalajeja 17. Uhanalaisia lajeja ovat mm. huuhkaja, isokuovi, kalasääski, maakotka, mustahaikara, muuttohaukka, harjus, kivisimppu ja siperianjokilohi. Puiston matkailukäyttö on hyvin vähäistä. 

## Lähteet
Mescalero

**Mescalero** on ZZ Topin studioalbumi, joka julkaistiin vuonna 2003.

Basisti Dusty Hill on päävokalisti kappaleessa "Piece". Se on albumin ainoa singlejulkaisu.

## Kappalelista
Kaikki kappaleet kirjoittanut Billy Gibbons, ellei toisin mainita.

# "Mescalero" – 3:50
# "Two Ways to Play" – 4:15
# "Alley-Gator" – 3:29
# "Buck Nekkid" – 3:02
# "Goin' So Good" – 5:35
# "Me So Stupid" (Gibbons, Joe Hardy, Gary Moon) – 3:33
# "Piece" – 4:19
# "Punk Ass Boyfriend" – 3:05
# "Stackin' Paper" (Gibbons, Hardy) – 2:58
# "What Would You Do" – 3:03
# "What It Is Kid" (Gibbons, Dusty Hill, Frank Beard) – 4:13
# "Que Lastima" – 4:24
# "Tramp" (Lowell Fulsom, Jimmy McCracklin) – 5:13
# "Crunchy" – 3:13
# "Dusted" – 3:55
# "Liquor" – 3:23

## Singlet

## Lähteet